Punktofrunta cipselo

La Punktofrunta cipselo aŭ Punktofrunta apodo (Cypseloides cherriei) estas birdo el la familio de apusedoj, kiu enhavas apusojn, apusetojn, cipselojn, ktp.HBW and BirdLife International (2021) Handbook of the Birds of the World and BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022 Ĝi troviĝas en Kolombio, Kostariko, Ekvadoro, Panamo, Peruo, kaj Venezuelo.Seitz, L. (2020). Spot-fronted Swift (Cypseloides cherriei), version 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 30an de Septembro, 2022Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. Species Lists of Birds for South American Countries and Territories.  Alirita la 24an de Julio, 2022

Taksonomio kaj sistematiko
La Punktofrunta cipselo estas monotipa.

Aspekto
La Punktofrunta cipselo estas ĉirkaŭ 14 cm longa kaj pezas ĉirkaŭ 23 g. Ambaŭ seksoj estas similaj. Ili estas preskaŭ tute nigrecbrunaj kun grizecaj subflugiloj kaj blanka mentono. Ili ricevas sian ordinaran nomon pro brile blankaj makuloj ambaŭflanke de la beko kaj malantaŭ la okuloj.

Distribuado kaj habitato
La Punktofrunta cipselo havas disan distribuon. En Kostariko ĝi troviĝas plejparte sur la pacifika deklivaro de la Centra Montaro kaj la Montaro Talamanko. Ĝi estas konata en Panamo nur el kelkaj lokoj kaj en Kolombio kaj Ekvadoro el pli granda nombro, kvankam ankoraŭ vaste apartigita. Ĝi estas preskaŭ nekonata en la fora okcidenta Venezuelo kaj la plej norda Peruo. Ĝi plejparte loĝas en montarbaroj je altitudoj inter 1 100 kaj 2 200 m, sed estis dokumentita je 300 m en Ekvadoro.

Kutimaro
Migrado
Oni ne scias ĉu la Punktofrunta cipselo estas loĝanta aŭ migranta. Ekzistas iuj indikoj pri altaj movoj, sed ili povus esti aŭ migrado aŭ ĉiutagaj manĝoflugoj.

Manĝado
Kiel ĉiuj apusoj, la Punktofrunta cipselo estas aera insektomanĝanto. En unu studo preskaŭ ĉiuj ĝiaj predoj estis Hemipteroj (veraj cimoj) kaj Himenopteroj (abeloj, vespoj kaj formikoj). Grupoj de ĝis ĉirkaŭ 50 povas manĝadi kune, foje kun aliaj apusoj.

Reproduktado
La nesta sezono de la Punktofrunta cipselo ĝenerale ampleksas almenaŭ aprilon ĝis julion, sed varias geografie. Ĝi faras tasforman neston el musko, filikoj kaj koto sur vertikala rokfaco proksime al aŭ eĉ rekte super akvo. Ĝi demetas unuopan ovon. En studo en Kostariko, la kovoperiodo estis 26 ĝis 28 tagoj kaj elnestiĝo okazis 65 ĝis 70 tagojn post eloviĝo.

Voĉo
La flugkrio de la Punktofrunta cipselo estis komparita al la sono de laserpafilo kaj transliterumita kiel "ĉir ĉi-t-t-ti ĉir".

Statuso
La IUCN taksis la Punktofruntan cipselon kiel Datummankan ĉar "ne ekzistas informoj pri la vera amplekso de ĝia distribuo, populacigrandeco aŭ tendencoj." Tamen, oni supozas, ke la populacio estas stabila.

Referencoj

 Eksteraj ligiloj 

kategorio:Apusedoj
kategorio:Birdoj de Sudameriko
kategorio:Birdoj de Centra Ameriko
Kategorio:Birdoj de Kolombio